CELEX: 22004D0115
Language: da
Date: 2004-08-06 00:00:00
Title: Afgørelse truffet af Det Blandede EØS-udvalg nr. 115/2004 af 6. august 2004 om ændring af protokol 31 til EØS-aftalen om samarbejde på særlige områder ud over de fire friheder

10.3.2005   
            
            
               DA
            
            
               Den Europæiske Unions Tidende
            
            
               L 64/1
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 115/2004
   af 6. august 2004
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 90/2004 truffet af Det Blandede EØS-udvalg den 8. juni 2004 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte pilotprojekter til fremme af unges deltagelse.
            
         
               (3)
            
            
               Protokol 31 til aftalen bør derfor ændres med henblik på at muliggøre et sådant udvidet samarbejde fra den 1. januar 2004 —
            
         TRUFFET FØLGENDE AFGØRELSE:
   Artikel 1
   Artikel 4 i protokol 31 til aftalen ændres således:
   
               1)
            
            
               Følgende afsnit indsættes efter afsnit 2i:
               
                           »2j.
                        
                        
                           EFTA-staterne deltager fra den 1. januar 2004 i fællesskabsaktioner vedrørende følgende budgetpost i Den Europæiske Unions almindelige budget for finansåret 2004:
                           
                                       —
                                    
                                    
                                       
                                          Budgetpost 15 07 03:»Pilotprojekter til fremme af unges deltagelse«.«
                                    
                                 
                     
         
               2)
            
            
               Teksten i afsnit 3 erstattes af følgende:
               
                           »3.
                        
                        
                           EFTA-staterne bidrager finansielt til de programmer og aktioner, der henvises til i afsnit 1, 2, 2a, 2b, 2c, 2d, 2e, 2f, 2g, 2h, 2i og 2j, i overensstemmelse med aftalens artikel 82, stk. 1, litra a).«
                        
                     
         Artikel 2
   Denne afgørelse træder i kraft dagen efter den sidste meddelelse fra Det Blandede EØS-udvalg, jf. aftalens artikel 103, stk. 1 (2).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 6. august 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 349, 25.11.2004, s. 52.
   
      (2)  Ingen forfatningsmæssige krav angivet.